**Халқ таълими вазирлиги томонидан 2022 йилнинг 9 ойи давомида амалга оширилган ишлари тўғрисида маълумот**

Халқ таълими тизимини ривожлантириш, **ўқитувчи касбининг** **мақомини ошириш, педагоглар салоҳиятини кўтариш, педагог  
ва ўқувчилар учун муносиб шарт-шароитлар яратиш** борасида қатор ишлар амалга оширилиб келинмоқда.

Бугунги кунда халқ таълими тизимида **10 085 та** умумтаълим мактабида **6,4 млн. нафар** ўқувчига таълим беришда **500 мингдан ортиқ** ўқитувчилар фаолият юритмоқда.

**I. Амалга оширилган ишлар:**

**Мактаб таълимини ривожлантириш борасида қабул қилинган меъёрий-ҳуқуқий ҳужжатлар:**

а) 2022 йилда халқ таълимида ислоҳотларни амалга ошириш бўйича **16** **та** норматив-ҳуқуқий ҳужжатлар, хусусан, **2** **та** Президент Фармони, **4** **та** Президент қарори, **1** **та** Президент Фармойиши ва **9** **та** Ҳукумат қарори тасдиқланди;

б)**2022-2026 йилларда Халқ таълими тизимини ривожлантиришнинг Миллий дастури** қабул қилинди.

Миллий дастури **6** **та** асосий йўналиш ва **40** **та** аниқ вазифалар белгиланди.

в) Мактаб таълимини ислоҳ қилиш бўйича **Миллий кенгаш,**   
**14 та** **Ҳудудий кенгаш**, **209 та** **туман (шаҳар) кенгашлари** ташкил этилди. Ҳар бир ҳудуднинг мактаб таълимини ривожлантириш манзилли дастурлари тасдиқланди.

Унга кўра, 340 та мактабга қўшимча бино барпо этилди, 84 та спорт зал ва майдончалари қурилиб, 60 таси таъмирланди, мактабларга қўшимча 12045 комлект жиҳоз етказиб берилди, 1879 та мактаб инфратузилмаси (иссиқлик тизими, ичимлик суви, мактаб атрофини девор ёки темир панжара билан ўраш, ҳожатхона таъмирлаш) яхшиланди.

Таълим муассасаларига **10 553** **дона** мусиқа асбоблари,   
**363** **433** **дона** бадиий адабиётлар, **1 813 та** мактабга компьютер снифлари етказиб берилди.

г) **Тошкент давлат педагогика университети** ва унинг ҳузуридаги ташкилотлар **Халқ таълими вазирлиги тасарруфига ўтказилди.**

- Тошкент давлат педагогика университетини халқаро талабларга мувофиқ **трансформация қилиш** белгиланди.

- Университет трансформациясига масъул **проректор** **лавозими** жорий этилди ва халқаро тажрибага эга малакали проректор тайинланди.

- педагогик таълимни ривожлантириш бўйича **Республика кенгаши** ташкил этилди ва унинг асосий вазифалари белгиланди.

- Университетнинг бюджетдан ташқари маблағлари ҳисобидан   
**15 нафар** малакали хорижий мутахассислар жалб қилинди.

- Университет 2-4-босқич талабалари учун ҳафталик ўқув машғулотлари **“4+2”** **тартибида** мактабгача ва умумтаълим муассасаларида амалиётга борилишлари тартиби ишлаб чиқилди   
ва амалиётга жорий этилди.

- ўқув режалар ва фан дастурларини қайта кўриб чиқиш учун   
**20 нафардан ортиқ** етакчи профессор-ўқитувчилари, мутахассислари экспертлар жалб этилди.

- педагогика олий таълим муассасаларининг турдош бакалавриат таълим йўналишларида таҳсил олаётган талабаларни **қўшимча педагогик тайёрлов дастури** бўйича ўқитиш тартиби жорий қилинди.

- Халқаро эътироф этилган ташкилотларнинг олий таълим муассасалари рейтингида биринчи **1 000 таликка** кирган хорижий олий таълим муассасалари билан ҳамкорликда **қўшма таълим дастури** жорий этилди.

Педагогик **таълим ва амалиёт бўлими** фаолияти йўлга қўйилди.

**Таълим сифатини ошириш ва педагоглар салоҳиятини кўтариш борасида:**

а) Ўзбекистон **тарихида илк бор**, мактабларда **EGRA, EGMA** ва **PISA** халқаро баҳолаш тадқиқотларида иштирок этди.

*PISA-2022 дастури бўйича* ***191******та*** *мактабда 15 ёшли ўқувчилар орасидан****6 969******нафарида******тест*** *синовлари ҳамда* ***сўровномалар*** *ўтказилди (натижалар 2023 йилда эълон қилинади).*

б) БМТ Тараққиёт дастури томонидан юритиладиган **Инсон капитали** **индексида** Ўзбекистон дунёнинг 193 мамлакати ичида индекс қиймати **727 балл** билан **101-ўринни** **(+5)** эгаллади. **Таълим индекси** **0,729** **балдан** **0,743** **балга** кўтарилди.

в) **246 нафар** маҳаллий ва халқаро экспертлар иштирокида **Миллий ўқув дастури** яратилди.

г) Замонавий ўқув дастурлар ҳамда дарсликларни яратишда **UNICEF ва USAID** кўмагида **Англия, Россия, Финландия, АҚШ, Жанубий Корея, Япония** давлатларидан жами **16 нафар** экспертлар жалб қилинди.

**430 номдаги** **янги авлод** дарсликларининг макетлари яратилди. Шунингдек, **Кембридж, Клетт ва Герцен** университетининг дарсликлари маҳаллийлаштирилиб жорий этилмоқда.

д) Ҳаёт давомида таълим олиш тамойили асосида янги, **“Узлуксиз касбий таълим”** электрон платформаси орқали малака ошириш тизими яратилиб, **341** **минг нафар** ўқитувчини малакаси оширилди.

Натижада **278 минг** **нафар** педагог аттестациядан ўтказилиб, тоифага эга ўқитувчилар сони **220** **мингдан** **325 мингга** кўпайди   
*(43,8 фоиздан 64,8 фоизга ошди).*

е) Ўқитувчиларнинг касбий малакасини ошириш мақсадида **«КЛАСС»** лойиҳаси доирасида **150** **нафар** россиялик, **“English Speaking Nation”** лойиҳаси доирасида **26** **нафар** АҚШлик педагог миллий марказлар ва мактабларга жалб қилинди.

ж) Олий ва ўрта махсус таълим вазирлиги билан биргаликда ташкил этилган **“мобил методик гуруҳлари”** томонидан **978 нафар** ўқитувчилар билимлари диагностикадан ўтказилиб, янги методикалар аосида ўқитилди.

з)**UNICEF** билан ҳамкорликда **Ўқитувчининг касбий стандарти** ишлаб чиқилди ҳамда у асосда **69 000** **нафар** бошланғич синф ўқитувчилар малакаси оширилди.

и) **4 та** кўникма бўйича **Ўзбек тилини билишни** баҳоловчи миллий тизим ишлаб чиқилди.

к) **ЮНЕСКО** билан ҳамкорликда **Устозлар миллий форуми** ташкил этилди. Форумда ўқувчиларда ҳаётий кўникмаларни ривожлантириш, замонавий таълим муҳити ва бошқаруви йўналишларида **10 нафар** хорижий ва **65 нафар** маҳаллий эксперт ва дарслик муаллифлари томонидан **350 нафар** педагог ва методистлар ўқитилди.

**Ўқитувчиларни рағбатлантириши борасида:**

Бугунги кунда **ўқитувчилар** орасида энг кам ойлик иш ҳақи **2,5 млн. сўмни** (бир ўқув ставкаси ҳисобидан), энг юқори ойлик иш ҳақи эса **9,2 млн. сўмни** ташкил этади.

а) **халқаро тан олинган сертификатга** ёки **халқаро стандартларга жавоб берадиган миллий баҳолаш тизимида** олинган сертификатга эга бўлган педагог кадрларга – уларнинг тариф ставкасига нисбатан **50 фоиз**, **Давлат тест марказининг сертификатига** эга бўлган педагог кадрларга – уларнинг тариф ставкасига нисбатан **20 фоиз** миқдорида устама олиш имконияти яратилди.

б) Халқ таълими тизимидаги малакали педагог ходимларни қўшимча рағбатлантириш мақсадида **Халқ таълими Вазири жамғармаси** фаолияти йўлга қўйилди.

*Унга асосан, малакали педагог кадрларга меҳнатга ҳақ тўлашнинг энг кам миқдорининг* ***5,5 баравар*** *миқдорида* ***9 ой*** *давомида ҳар ойлик устама ҳамда халқ таълими тизимида фаолият юритаётган илғор ходимларга меҳнатга ҳақ тўлашнинг энг кам миқдорининг* ***5,5 баравар*** *бир марталик пул мукофотлари берилади.*

в) Тизимдаги мактаб кутубхоналари ва “Болалар кутубхоналари” ходимларининг лавозим маоши миқдори **1,2 бараварга** оширилди.

**Ўқувчиларни қўллаб-қувватлаш борасида:**

а)2021-2022 ўқув йилида битирган **9 514** **нафарига** **олтин** ва **1 999** **нафарига** **кумуш** медаллар топширилди.

б) **Нуфузли халқаро** олимпиадаларда – **6** **та** медал *(****4******та*** *кумуш,****2 та*** *бронза);* **Минтақавий** олимпиадаларда – **39** **та** медал (**3** **та** олтин, **13** **та** кумуш, **23** **та** бронза) қўлга киритилди. Ушбу ўқувчилар ва уларнинг устозларига жами **1,3 млрд. сўм** пул мукофотлари берилди.

в) **“Хорижий тилларни ўқитиш бўйича энг яхши мактаб”**3 босқичлитанлови ташкил этилиб, унда **8 065 та мактаб** жамоаларининг **40 325 нафар** ўқувчиси иштирок этди. Республика, ҳудуд ва туман босқичларида ғолиб бўлган мактабларга қарийиб **55 млрд. сўм** мукофот пуллари берилди.

*Финал босқичида ғолиб бўлган* ***3 та*** *мактабга* ***1-ўрин*** *учун –* ***500****млн. сўм,* ***2-ўрин*** *учун –* ***400*** *млн. сўм,* ***3-ўрин*** *ўрин учун –* ***300*** *млн. сўм миқдоридаги пул мукофотлари берилади.*

г) Қорақалпоғистон Республикасида **139 374 нафар** (**726 та** мактаб) ва Хоразм вилоятида **134 315 нафар** (**549 та** мактаб) бошланғич синф ўқувчилари учун бепул овқатланиши ташкил этилди.

д) “Меҳрибонлик” уйлари ва Болалар шаҳарчаларини босқичма-босқич ноинституционаллаштириш дастури асосида уларнинг сони   
**22** **тадан 3 тага**, болалар сони **1 785** **нафардан** **272** **нафаргача** камайди.

*Фаолияти тугатилган ушбу муассасаларда тарбияланган болаларнинг****140******нафари*** *ота-онасига,* ***267******нафари*** *васийликка (ҳомийликка),* ***97******нафари*** *патронатга берилди.* ***719******нафар*** *тарбияланувчилар эса оилавий болалар (134 та) уйларига тарбияга олинди.*

е) 2022 йилда **87** **та** мактабларда инклюзив синфлар ташкил этилиб, **200** **га** яқин ногиронлиги бўлган болалар таълим олиши учун шароит яратилди.

**Маънавий-маърифий ва тарбиявий ишлар самарадорлигини ошириш борасида:**

а) **Маънавий маърифий ва тарбиявий ишлар**ни ташкил этишни янги сифат даражасига олиб чиқиш мақсадида мактаблардаги **ички тартиб ва одоб-ахлоқ қоидалари** янги таҳрирда қайта тасдиқланди.

*Ички тартиб ва одоб-ахлоқ қоидалари* ***расмий веб-сайти*** *ҳамда* ***“my.maktab.uz”*** *ахборот тизимида жойлаштирилди.*

б) Ўқувчиларни бўш вақтларини мазмунли ташкил этиш ва уларга ўз қизиқишлари бўйича қўшимча машғулотларни ташкил этиш борасида “Баркамол авлод” болалар мактабларида **9 033 та** *(260 минг нафар),*умумтаълим мактабларида 11 та фандан **279,6 минг та** *(3,3 млн. нафар ўқувчи)***,** 5 та муҳим ташаббус бўйича **275,5 минг та** *(3,6 млн. нафар ўқувчи)* тўгарак ташкил этилди.

**Ахборот-коммуникация технологияларини жорий этиш борасида:**

а) Тизимда **давлат хизматларини** кўрсатиш кўлами оширилди.

- **аттестат дубликатини** олиш учун бевосита **онлайн мурожаат қилиш** имконияти яратилди ва дубликат олиш муддати   
**7 кун** деб белгиланди *(аввал фуқаро мактабга бориб, 3 та ҳужжат тақдим этиши ва 30 кунгача кутишига тўғри келган)*.

- хорижий давлатларда умумий ўрта ва ўрта таълим олганлик тўғрисидаги ҳужжатларни тан олиш (ностирификация) бўйича давлат хизмати кўрсатиш ҳам **давлат хизматлари маркази** ёки **my.gov.uz электрон портали** орқали амалга ошириш йўлга қўйилди.

Бунда, **2 та** ҳужжатни *(хорижий давлатларда таълим олганлик тўғрисидаги ҳужжат, унинг таржимаси)* электрон шаклда топшириб, **4 кун** ичида олади. *(илгари* ***4 та*** *ҳужжат топширилиб, натижасини олиш учун 30 кун вақт кетган).*

Бугунги кунгача янги тартиб бўйича **12 минг нафардан ортиқ** фуқаро ҳужжат **дубликатини ортиқча оворагарчиликсиз олишга эришди.**

б) Тизимда **20 тадан ортиқ** ахборот тизимлари ва платформалар ишга туширилди.

- Халқ таълими тизимини бошқариш борасида **“Ягона электрон тизими” дастурий мажмуаси** тажриба-синов тариқасида ишга туширилди.

-  **Тошкент шаҳри ва вилоят марказларидаги** **25 та** туман (шаҳар)ларда **114 138** **нафар**болаларни 1-синфга қабул қилиш **электрон дастур** орқали ***(my.maktab.uz)*** амалга оширилди.

- Ўқувчи-ёшларни бўш вақтларини самарали ўтказиш, масофавий таълим имкониятларини кенгайтириш мақсадида **“Масофавий таълим платформаси ахборот тизими (Мaktab.uz)”** ишлаб чиқилиб, унга мактаб ўқув дастурига тегишли **14 080 тадан зиёд** видео контент, **6372 та** тақдимот ва **708 та** қўшимча видео ресурслар жойлаштирилди. Фойдаланишда қулайлик яратиш учун тизимнинг мобил версиялари ҳам ишга туширилди.

**Таълим олиш учун шарт-шароитлар яратиш борасида:**

а) Жорий йилда халқ таълими тизимида давлат дастурлари асосида **787 та** ва **“Очиқ бюджет”** платформаси орқали **873 та** умумтаълим мактабларида қурилиш-таъмирлаш ишлари амалга оширилиб,   
**120 мингдан ортиқ** ўқувчи ўрни яратилмоқда.

*Таълим бериш учун зарур моддий-техник базани мустаҳкамлаш борасида охирги* ***тўрт йил*** *(2019-2022 йиллар) давомида* ***166 та*** *мактаб қурилди (олдинги 2015-2018 йилларга нисбатан* ***72 тага*** *кўп),* ***2 433 та*** *мактаб қайта реконструкция қилинди ва таъмирланди (олдинги 2015-2018 йилларга нисбатан* ***445******тага*** *кўп).*

Бугунги кунда **635 та** мактаб тўлиқ фойдаланишга топширилди.

б) Мактабларга Халқаро молия институлари ҳамда давлат бюджети маблағлари ҳисобидан **1 965 та** замонавий компьютер синфлари **(26 минг дона)** етказилди.

в) Хусусий сектор ҳисобига нодавлат умумтаълим ташкилотлари сони **300** **тага** етди.

**II. Тизимни ривожлантириш борасидага режалаштирилган вазифалар:**

**1)** Йил якунига қадар **4 та** синф (3, 6, 7, 10-синфлар) учун **60 млн.** **нусха**дан ортиқ китоб чоп этилади *(ўтган йили 25 млн. нусха бўлган)*.

**2)** Ҳудудий Педагогларни янги методикаларга ўргатиш миллий марказлари тузилмасида **Методик хизмат кўрсатиш бўлимлари** ташкил этилади. **116** **минг нафар** ўқитувчи анъанавий шаклда, **175** **минг нафар** ўқитувчи махсус платформа орқали малакаси оширилади.

**3)** Мактаб директорларини **жамоада ишлаш ва ота-оналар билан мулоқот қилиш, бошқарув, молия ҳамда ахборот технологиялари** бўйича кўникмаларини шакллантириш бўйича **сертификатлаш** тизими йўлга қўйилади.

**4)** Мактаблардаги фан ўқитувчиларига бўлган эҳтиёжни қоплашнинг шаффоф ва очиқ механизми–**Мактаб ўқитувчилари захирасини шакллантириш портали** ишга туширилади

**5)** Тошкент Давлат Педагогика Университети **бошқарув тизими ISO:21001 (Educational organizations — Management systems for educational organizations) талаблари асосида амалга оширилади**.

Университетнинг иқтидорли талабаларини мақсадли тайёрлов дастури бўйича ўқитиш юзасидан **“Олтин фонд” гуруҳларини** ташкил этиш бўйича тартиб ишлаб чиқилади.

**6)** Минтақавий халқаро олимпиадалари: **Халқаро ёшлар табиий фанлар олимпиадаси, Болқон математика олимпиадаси, Эрон геометрия олимпиадаси, Халқаро Лутфи Заде олимпиадасида** терма жамоа ўқувчилари иштироки таъминланади.

**7)** Умумтаълим мактабларида маънавий-маърифий ишлар самарадорлигини ошириш **концепцияси** тасдиқланиб, 1-11-синф ўқувчилари учун "**Менинг маънавий ҳамроҳим**" ҳамда ота-оналар учун **“Фарзанд тарбиясида ота-онанинг масъулияти”** ўқув-услубий қўлланмаси яратилади.

**8)** Умумтаълим мактабдаги **тўгараклар** сони **300** **минг тага**, 5 та муҳим ташаббус доирасида ташкил этилаётган тўгараклар сони **285 минг тага**, “Баркамал авлод” болалар мактабида ташкил этилаётган тўгараклар сони **10 минг тага** етказилади.

**9)** Давлат хизматлари кенгайтирилиб, **Экстернат учун ариза топшириш, мактабдан мактабга кўчириш** каби хизматлар **Ягона портал ёки давлат хизматлари марказлари** орқали жорий этилади.

**10)**  **“Ягона электрон таълим”** тармоғи ишга туширилиб, шахсий ва касбий ривожлантириш бўйича **600 дан ортиқ** 3D анимацион, мультпликацион, видеодарс йўналишларида контент яратилади.

**11)** **455 та** мактаб тўлиқ жиҳозланади, **800 та** мактаб **электрон доска** ва **1 015 та** мактаб **замонавий компьютер синфлари** билан таъминланади.